'Die bloedsuier het 2 dogters' | Netwerk24
'Die bloedsuier het 2 dogters'
Deur Theo Stehle, Knysna 12 April 2020 00:02
Theo Stehle, Knysna, skryf: Te midde van die ekonomiese krisis, wat vererger is deur die Covid-19-krisis, woed die stryd tussen die opponerende faksies in die driepartyalliansie hewiger as ooit.
Dit is duidelik, as 'n mens die reaksie van leiers van die alliansievennote beskou op min. Tito Mboweni se voorstel dat die IMF genader word vir hulp in die bestryding van die pandemie. Hulle verwerp dit kategories op grond van die "verlies van die nasie se soewereiniteit". Volgens Ace Magashule is Suid-Afrika se reg om midde-in 'n krisis sy eie beleid te bepaal "ononderhandelbaar".
Soos voorspel kon word, is Cosatu en die SAKP alweer besig om druk op die regering uit te oefen om ondersoek in te stel na hoe "binnelandse bronne, insluitende die tap van pen­sioenfondse", geld kan ontsluit.
Hierdie ideoloë sal nie rus voordat alle oorgeblewe vestings van 'n eens florerende vryemarkekonomie, soos die land se pensioenfondse, leeggetap is nie.